באליפות העולם 2019 שנערכה בטוקיו, זכה הראסווה במדליית הכסף. את שתי קרבותיו הראשונים הוא ניצח באיפון וברבע הגמר הוא ניצח בעונשים את רפאל סילבה הברזילאי. בחצי הגמר הוא גבר באיפון על גוראם טושישוילי הגיאורגי לאחר תרגיל או-גושי. בגמר הראסווה התמודד מול לוקאש קרפאלק הצ'כי והפסיד בעונשים לאחר שספג את העונש השלישי 3 דקות ו-50 שניות בתוך זמן ניקוד זהב. בדצמבר אותה השנה הוא זכה במדליית זהב בטורניר המאסטרס היוקרתי לאחר שניצח בגמר את לוקאש קרפאלק.